Putin nu vrea pace acum, avertizează generalul Virgil Bălăceanu. "Ucrainenii sunt încă în Kursk și vor folosi asta ca monedă de schimb la negocieri"
Fost reprezentant al României la Comandamentul NATO, generalul în rezervă Virgil Bălăceanu, susține că președintele Vladimir Putin va trage de timp pentru că îi sunt defavorabile o încetare a focului și un armistitiu în perioada imediat următoare în Ucraina, în condițiile în care de mai bine de o jumătate de an nu au reușit să îi scoată pe ucraineni din regiunea Kursk.